Skemmtiferðaskipið Ocean Diamond gerir út á hringsiglingar um Ísland og Grænlandsferðir . Skipið er væntanlegt til Siglufjarðar níu sinnum í sumar , á tímabilinu maí – september . Þetta er eina skemmtiferðaskipið sem gert er út af íslensku fyrirtæki og er nú á þriðja rekstrarári sínu . Dansað og sungið á planinu við Róaldsbrakka Frá upphafi hafa farþegar skipsins haft kost á að heimsækja Síldarminjasafnið þegar komið er til Siglufjarðar . Síldarstúlkurnar knáu höfðu nóg að gera í fyrra , söltuðu 34 sinnum við Róaldsbrakkann fyrir ferðamenn , þar sem einnig var sungið og dansað líkt og tíðkaðist á síldarárunum , og gestum boðið að dansa með . Þarna er verið að varðveita söguna og verkþekkingu til síldarsöltunar . Nú þegar er búið að bóka 70 söltunarsýningar í sumar svo það er hreint ekkert lát á þessum sýningum . Myndir : Gunnar Smári Helgason Texti : Gunnar Smári og Anita Elefsen